Id-direttiva tal-kummissjoni 98/53KE
tas-16 ta' Lulju 1998
li tippreskrivi l-metodi tat-teħid ta' kampjuni u ta' analiżi għall-kontroll uffiċjali tal-livelli għal ċerti kontaminanti fl-oġġetti ta' l-ikel
(Test b'rilevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 85/591/KEE ta' l-20 ta' Diċembru 1985 li tirrigwarda l-introduzzjoni ta' metodi tal-Komunità tat-teħid ta' kampjuni u analiżi għall-moniteraġġ ta' oġġetti ta' l-ikel maħsuba għall-konsum tal-bniedem [1], u b'mod partikolari l-Artikolu 1,
Billi r-Regolament tal-Kummissjoni (KE) Nru 1525/98 tas-16 ta' Lulju 1998, li jemenda r-Regolament tal-Kummissjoni (KE) Nru 194/97 li jistabbilixxi l-livelli massimi għal ċerti kontaminanti fl-oġġetti ta' l-ikel [2] jistabbilixxi limiti massimi għall-aflatossiċi f'ċerti oġġetti ta' l-ikel;
Billi d-Direttiva tal-Kunsill 93/99/KEE tad-29 ta' Ottubru 1993 fuq is-suġġett ta' miżuri addizzjonali li jirrigwardaw il-kontroll uffiċċjali tal-oġġetti ta' l-ikel [3] tintroduċi sistema ta' livelli ta' kwalità għal-laboratorji fdati mill-Istati Membri bil-kontroll uffiċċjali tal-oġġetti ta' l-ikel;
Billi t-teħid ta' kampjuni għandu rwol kruċjali fil-preċiżjoni tad-determinazzjoni tal-livelli ta' l-aflotossiċi li huma distribwiti f'lott wieħed b'mod etereoġeneu ħafna;
Billi jidher li jinħtieġ li jiġu determinati kriterji ġenerali li magħhom il-metodu ta' analiżi jrid jikkonforma sabiex tiżgura li l-laboratorji, fdati mill-kontroll, jużaw metodi ta' analiżi b'livelli ta' rendiment paragonabbli;
Billi d-dispożizzjonijiet għat-teħid ta' kampjuni u l-metodi ta' analiżi ġew determinati fuq il-bażi tat-tagħrif preżenti u jistgħu jiġu adattati biex jagħtu każ ta' l-avvanzi fit-tagħrif xjentifiku u teknoloġiku;
Billi l-metodi ta' teħid ta' kampjuni użati bħalissa mill-awtoritajiet kompetenti huma differenti ħafna minn xulxin fl-Istat Membri; billi l-awtoritajiet kompetenti f'ċerti Stati Membri mhumiex f'pożizzjoni li japplikaw id-dispożizzjonijiet kollha ta' din id-Direttiva f'qasir żmien; billi jinħtieġ, għalhekk, li tipprovdi perjodu adattat għall-applikazzjoni ta' dawn id-dispożizzjonijiet;
Billi l-Istati Membri ser ikollhom jagħmlu tibdil fil-metodi tagħhom tat-teħid ta' kampjuni bil-mod il-mod biex jikkonformaw mad-dispożizzjonijiet preskritti fl-Annessi ta' din id-Direttiva saż-żmien li d-Direttiva trid tiġi applikata; billi huwa, għalhekk, xieraq li wieħed jeżamina regolarment ma’ l-Istati Membri l-applikazzjoni ta' dawn id-dispożizzjonijiet;
Billi l-miżuri li għalihom hemm dispożizzjonijiet f'din id-Direttiva huma konformi ma’ l-opinjoni tal-Kumitat Permanenti tal-Oġġetti ta' l-ikel,
ADOTTAT DAN IR-REGOLAMENT:
Artikolu 1
L-Istati Membri għandhom jieħdu l-miżuri kollha meħtieġa biex jiżguraw li l-teħid ta' kampjuni għall-kontroll uffiċċjali tal-livelli ta' aflotossiċi fl-oġġetti ta' l-ikel titwettaq in konformità mal-metodi deskritti f'L-Anness I ta' din id-Direttiva.
Artikolu 2
L-Istati Membri għandhom jieħdu l-miżuri kollha meħtieġa biex jiżguraw li l-preparazzjoni tal-kampjuni u l-metodi ta' analiżi użati għall-kontroll uffiċċjali tal-livelli ta' aflotossiċi fl-oġġetti ta' l-ikel jikkonformaw mal-kriterji deskritti f'L-Anness II ta' din id-Direttiva.
Artikolu 3
L-Istati Membri għandhom, mhux aktar tard mill-31 ta' Diċembru 2000, iġibu fis-seħħ il-liġijiet, regolamenti jew disposizjonijiet amministrattivi meħtieġa biex jikkonformaw mad-dispożizzjonijiet ta' din id-Direttiva. Għandhom jinformaw minnufih lill-Kummissjoni dwar dan.
Meta l-Istati Membri jadottaw dawn id-dispożizzjonijiet, id-dispożizzjonijiet għandhom ikollhom referenza għal din id-Direttiva jew għandhom ikunu flimkien ma’ referenza bħal din fiż-żmien tal-pubblikazzjoni uffiċjali tagħhom. Il-proċedura għal referenza bħal din għandha tiġi adottata mill-Istati Membri.
Artikolu 4
Din id-Direttiva għandha tidħol fis-seħħ fl-20jum ta' wara l-pubblikażjoni tagħha fil-Ġurnal Uffiċċjali tal-Komunitajiet Ewropej.
Din id-Direttiva hija indirizzata lill-Istati Membri.
Magħmula fi Brussel, fis-16 ta' Lulju 1998.